  Анжелика Тихонова корреспондент Удмуртиысь ляб адӟисьёс пӧлын ӵошатскись спортсменка Юлия Мосова но солэн валтӥсез Денис Перевозчиков гурезьысь куасэн нискыланъя Россилэн чемпионатаз ньыль медаль утӥзы. Ӵошатсконъёс 21-24 южтолэзе Магнитогорскын ортчизы. Со сярысь элькунысь Спортъя но адаптацияя школалэн «ВКонтакте» мерлыко вотэсысь бамаз ивортӥзы. Спортсменъёсмы супер-гигантын вормизы, слаломын но супер-комбинациын кыкетӥ луизы но слалом-гигантын куинетӥ инты басьтӥзы. Пусъём, Юлия Мосова но Денис Перевозчиков кыкназы ик спортъя мастере кандидатъёс но Россилэн люкам командаезлэн ёзчиосыз луо. Соосты Сергей Бородин дася. Тодэ вайытом, Владислав Лекомцев суй-пыдзыя сӧсыръёс пӧлын Дуннелэн кубокез понна куасэн бызьылонъя ӵошатсконын ньыль зарни утӥз, нош Удмуртиысь следж-хоккеистъёс Россилэн чемпионатаз бронза басьтӥзы.  Тегъёс: Спорт Удмуртия Россия сӧсыръёс  